Ini kali pertama saya buat tempahan melalui Airbnb. Ianya cepat dan mudah. Selepas itu, segala pertanyaan dan kemuskyilan kami terus hantar pesanan kepada Jordan melalui applikasi WhatsApp. Sebaik sahaja sampai di airport Perth, kami disambut oleh Damian, bapa kepada Jordan. Kami bernasib baik dapat 'check -in' awal kerana tiada penginap pada hari sebelumnya. Beliau sgt membantu dan baik hati. Apartment Jordan sangat bersih, teratur dan selesa seperti berada di rumah sendiri. Ianya lengkap dengan peralatan rumah seperti sofa, tv, almari dan lain-lain. Peralatan memasak juga disediakan seperti dapur gas, kuali, periuk nasi elektrik, pinggan mangkuk etc. Perkhidmatan dobi layan diri ada disediakan di apartment ini. Jordan juga turut menyediakan uncang teh, kopi, susu kotak, sebakul buah-buahan untuk kami. Lokasi apartment ini terbaik kerana ianya berdekatan dengan stesen bas dan keretapi, hypermarket, kedai makan halal dan tempat-tempat menarik bagi pelancong untuk berkunjung walau pun hanya dengan berjalan kaki. Kawasan apartment adalah selamat dan berkunci. Tidak perlu risau dengan kawasan apartment kerana ianya dilengkapi dengan CCTV. Ruang tempat letak kereta disediakan dan ianya pagar automatik. Sepanjang penginapan kami di sini, Jordan dan Damian saling berhubung bertanyakan dan memastikan keadaan kami selesa. WiFi percuma disediakan agar kami dapat berhubung dengan keluarga dan rakan-rakan, baca emel, melayari internet.